CELEX: C2006/154/25
Language: el
Date: 2006-07-01 00:00:00
Title: Υπόθεση C-199/06: Αίτηση για την έκδοση προδικαστικής αποφάσεως, την οποία υπέβαλε το Conseil d'État (Γαλλία) στις  2 Μαΐου 2006  — Centre d'exportation du livre français (CELF), Ministre de la culture et de la communication κατά Société internationale de diffusion et d'édition

1.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 154/12
            
         Αίτηση για την έκδοση προδικαστικής αποφάσεως, την οποία υπέβαλε το Conseil d'État (Γαλλία) στις 2 Μαΐου 2006 — Centre d'exportation du livre français (CELF), Ministre de la culture et de la communication κατά Société internationale de diffusion et d'édition
   (Υπόθεση C-199/06)
   (2006/C 154/25)
   Γλώσσα διαδικασίας: η γαλλική
   Αιτούν δικαστήριο
   Conseil d'État (Γαλλία)
   Διάδικοι στην υπόθεση της κύριας δίκης
   
      Αναιρεσείοντες: Centre d'exportation du livre français (CELF), Ministre de la culture et de la communication
   
      Αναιρεσίβλητη: Société internationale de diffusion et d'édition
   Προδικαστικά ερωτήματα
   
               1)
            
            
               Πρώτον, επιτρέπει το άρθρο 88 της Συνθήκης για την ίδρυση της Ευρωπαϊκής Κοινότητας σε ένα κράτος, του οποίου μια ενίσχυση προς επιχείρηση είναι παράνομη και αυτός ο παράνομος χαρακτήρας έχει διαπιστωθεί από τα δικαστήρια του κράτους αυτού λόγω του ότι η ενίσχυση δεν κοινοποιήθηκε προηγουμένως στην Ευρωπαϊκή Επιτροπή υπό τους όρους του άρθρου 88, παράγραφος 3, να μην ανακτήσει την ενίσχυση αυτή από τη δικαιούχο της οικονομική επιχείρηση λόγω του ότι η Επιτροπή, κατόπιν καταγγελίας τρίτου, κήρυξε την ενίσχυση συμβατή με τους κανόνες της κοινής αγοράς και, επομένως, άσκησε αποτελεσματικά τον αποκλειστικό έλεγχο που διαθέτει επί του ως άνω συμβατού;
            
         
               2)
            
            
               Δεύτερον, και εφόσον επιβεβαιώνεται η ύπαρξη αυτής της υποχρεώσεως επιστροφής, πρέπει να ληφθούν υπόψη κατά τον υπολογισμό των χρηματικών ποσών που πρέπει να επιστραφούν οι χρονικές περίοδοι κατά τις οποίες η επίμαχη ενίσχυση είχε κηρυχθεί από τη Ευρωπαϊκή Επιτροπή συμβατή με τους κανόνες της κοινής αγοράς πριν το Πρωτοδικείο των Ευρωπαϊκών Κοινοτήτων ακυρώσει τις αποφάσεις αυτές;